# Claire Alet

Claire Alet kazetari eta editore frantsesa da. Desberdinkeria sozialak, politikoak eta genero-desberdinkeriak interesatzen zaizkio.

## Biografia

Claire Aletek Paris-Sorbonneko Unibertsitateko Garapen Ikasketetako DESS goi-mailako ikasketak egin zituen, eta, ondotik, Zientzia Politikoak, Bordelen.
Kazetaria izan zen, eta, ondoren, 2014tik 2019ra, Alternatives économiques aldizkariko erredaktore-burua.
2013an, Alternatives économiques-en, emakumeen eta gizonen berdintasunari buruzko ale berezia koordinatu zuen. Komunikabideen sektorean desberdinkeriak bereziki nabarmenak direla ohartarazi zuen. Oso emakume kazetari gutxi daude erredakzioko zuzendaritza postuetan. Emakumeak telebistan eta irratian elkarrizketatutako adituen % 20 dira. Kopuru hori % 17 da prentsa idatzian.
2014an, Dominique-Strauss-Kahn aferak izan zuen oihartzun mediatiko sexistaren ostean, Léa Lejeunerekin batera, Femmes à la une zutabea argitaratu zuen Libérationen, zeina 800 kazetari baino gehiagok sinatu zuten. Prenons la Une kolektiboaren sorrera ekintza izan zen. Zutabe horrek salatu zituen tratu sexista, komunikabideetan emakumeek duten ikusezintasuna eta lanbidean dauden desberdinkeriak.
2022an, Bayard argitaletxean sartu zen bizitza errealeko literaturaren bilduma berri bat garatzeko. Mundu errealeko gaiak fikzioaren kodeekin jorratzean datza.
2022an, Thomas Pikettyren Capital and Ideology liburuaren komiki-egokitzapena argitaratu zuen, Benjamin Adamek ilustratua.
2024an, Matrice: aux origines de la domination masculine argitaratu zuen. Françoise Héritieren Masculin, Féminin. La pensée de la différence lanetik abiatuta, ikerketa bat egin zuen. Haint lagun elkarriketatu zituen, hala nola Michèle Perrot historialaria, eta Anne Augereau eta Marilène Patou-Mathis generoaren arkeologoak. Simone de Beauvoir, Judith Butler, Elsa Dorlinen eta Pierre Bourdieu eta Ivan Jablonkaren posizioekin alderatzen ditu bere ikerketak. Bere saiakera Annie Ernaux, Maya Angelou, George Sand, Goliarda Sapienzaren literaturaren pasarteekin jantzi zuen.

## Argitalpenak

* Capital & idéologie : d'après le livre de Thomas Piketty, Paris, Seuil, 2022, 172 p. (ISBN 978-2-02-146957-8)
* Matrice : aux origines de la domination masculine, Paris, Seuil, 2024, 307 p. (ISBN 978-2-02-155088-7)

## Sariak eta aipamenak

* Chevalière de l'ordre des Arts et des Lettres (2016)

## Erreferentziak

* 1 2 Dahlia Girgis. (28.01.2022). Claire Alet nommée responsable éditoriale chez Bayard. .
* ↑ Claire Alet • Oh les beaux jours !. 27 mai 2023.
* ↑ Claire Alet : « les médias continuent de véhiculer un très grand nombre de stéréotypes sexistes ».. 2014-06-10.
* ↑ Femmes à la une. 2 mars 2014.
* ↑ lbannier, Noujoud Rejbi. (2020-01-30). Prenons la Une : « Nous ne sommes pas des journalistes militantes, mais des journalistes engagées ». .
* ↑ D, Sébastien. (2024-11-04). Capital et idéologie - Le livre de Thomas Piketty en BD. .
* ↑ «« Matrice. Aux origines de la domination masculine », de Claire Alet : enquête sur les origines du patriarcat» La Croix 2024-11-17 ISSN 0242-6056..
* ↑ Claire Alet : « Après ce livre sur la domination masculine, je ne serai peut-être plus invitée à dîner… ». 2024-10-20.
* ↑ Nomination dans l'ordre des Arts et des Lettres janvier 2016. 2016-03-31.

## Kanpo estekak

* Datuak: Q119149872